CELEX: C2004/251/03
Language: da
Date: 2004-10-09 00:00:00
Title: Sag C-246/04: Anmodning om præjudiciel afgørelse forelagt ved kendelse afsagt den 26. maj 2004 af Verwaltungsgerichtshof i sagen 1) Turn- und Sportunion Waldburg mod Finanzlandesdirektion für Oberösterreich og 2) Edith Barris mod Finanzlandesdirektion für Tirol

9.10.2004   
            
            
               DA
            
            
               Den Europæiske Unions Tidende
            
            
               C 251/2
            
         Anmodning om præjudiciel afgørelse forelagt ved kendelse afsagt den 26. maj 2004 af Verwaltungsgerichtshof i sagen 1) Turn- und Sportunion Waldburg mod Finanzlandesdirektion für Oberösterreich og 2) Edith Barris mod Finanzlandesdirektion für Tirol
   (Sag C-246/04)
   (2004/C 251/03)
   Ved kendelse afsagt den 26. maj 2004, indgået til Domstolens Justitskontor den 10. juni 2004, har Verwaltungsgerichtshof i sagen 1) Turn- und Sportunion Waldburg mod Finanzlandesdirektion für Oberösterreich og 2) Edith Barris mod Finanzlandesdirektion für Tirol forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Kan en medlemsstat alene indrømme en ensartet valgfrihed for afgiftspligtige personer med hensyn til at vælge at erlægge afgift i henhold til artikel 13, punkt C, i Rådets sjette direktiv 77/388/EØF (1) af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (herefter »sjette momsdirektiv«), uanset den afgiftsfritagelse, der er fastsat ved direktivets artikel 13, punkt B, litra b), for udlejning af fast ejendom, eller kan medlemsstaten i denne forbindelse sondre mellem transaktionernes art eller grupper af afgiftspligtige?
            
         
               2)
            
            
               Er en ordning, hvorefter det som i § 6, stk. 1, nr. 14, i UStG 1994, sammenholdt med § 6, stk. 1, nr. 16, i UStG 1994, er bestemt, at muligheden for at vælge at erlægge afgift i tilfælde af transaktioner med hensyn til bortforpagtning og udlejning begrænses, således at almennyttige sportsforeninger udelukkes fra denne valgmulighed, i overensstemmelse med direktivets artikel 13, punkt B, litra b), sammenholdt med punkt C, litra a)?
            
         
               3)
            
            
               Er en ordning, hvorefter det som i § 2, stk. 5, nr. 2, i UStG 1994, sammenholdt med § 1, stk. 2, nr. 1, i Liebhabereiverordnung, som affattet i BGBl nr. 33/1993, er bestemt, at der ikke består mulighed for at vælge at erlægge afgift i tilfælde af transaktioner med hensyn til udlejning, når det ikke kan forventes, at udlejningen inden for overskuelig tid vil bringe henholdsvis en samlet fortjeneste eller et samlet indtægtsoverskud, samt vedrører en ejendom, der er bestemt til private boligformål, i overensstemmelse med direktivets artikel 13, punkt B, litra b), sammenholdt med punkt C, litra a)?
            
         
      (1)  EFT L 145, s. 1.